
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Atbilstoši Ministru kabineta noteikumu projekta "Grozījums Ministru kabineta 2022. gada 8. novembra noteikumos Nr. 693 "Iekšlietu ministrijas Informācijas centra maksas pakalpojumu cenrādis"" (turpmāk – projekts) sākotnējās ietekmes (ex-ante) novērtējuma ziņojuma (turpmāk – anotācija) 1.2. apakšsadaļā norādītajam projekta izstrādāšanas mērķis ir svītrot no Iekšlietu ministrijas Informācijas centra maksas pakalpojumu cenrāža pielikuma 1. un 2. punkta nosacījumu, ka izziņu par fiziskas personas nesodāmību vai sodāmību, piemērotajiem administratīvajiem sodiem, juridiskai personai piemērotajiem administratīvajiem sodiem un piespiedu ietekmēšanas līdzekļiem no valsts informācijas sistēmas "Sodu reģistrs" tulko krievu valodā.
Vienlaikus anotācijas 1.3. apakšsadaļā ir norādīts, ka e-pakalpojumu portālā https://e.ic.iem.gov.lv/lv/ ir pieejama iespēja saņemt izziņu no valsts informācijas sistēmas "Sodu reģistrs" tai skaitā krievu valodā. Šāda iespēja ir paredzēta Ministru kabineta 2014. gada 23. septembra noteikumu Nr. 563 "Noteikumi par ziņu sniegšanu un saņemšanu no Sodu reģistra" 25.4. un 27.4. apakšpunktā.
Savukārt anotācijā nav informācijas, ka izstrādāti attiecīgi grozījumi Ministru kabineta 2014. gada 23. septembra noteikumos Nr. 563 "Noteikumi par ziņu sniegšanu un saņemšanu no Sodu reģistra", kaut arī no Vienotajā tiesību aktu projektu izstrādes un saskaņošanas portālā pieejamās informācijas izriet, ka grozījumi Ministru kabineta 2014. gada 23. septembra noteikumos Nr. 563 "Noteikumi par ziņu sniegšanu un saņemšanu no Sodu reģistra" ir izstrādāti.

Ievērojot minēto, lūdzam aizpildīt anotācijas 4. sadaļu, ka arī projektu un grozījumus Ministru kabineta 2014. gada 23. septembra noteikumos Nr. 563 "Noteikumi par ziņu sniegšanu un saņemšanu no Sodu reģistra" virzīt izskatīšanai Ministru kabineta sēdē vienlaicīgi vai paredzēt regulējumu par projekta un grozījumu Ministru kabineta 2014. gada 23. septembra noteikumos Nr. 563 "Noteikumi par ziņu sniegšanu un saņemšanu no Sodu reģistra" vienlaicīgu spēkā stāšanos.

Papildus lūdzam anotācijā ietvert informāciju par to, vai e-pakalpojumu portālā https://e.ic.iem.gov.lv/lv/ tiks veikti kādi precizējumi v.tml.

